**არასამეწარმეო (არაკომერციული) იურიდიული პირის**

**საქართველოს რაგბის კავშირის**

**გამგეობის**

**2021 წლის 30 ივლისის**

**სხდომის ოქმი**

2021 წლის 30 ივლისს, საქართველოს რაგბის კავშირის ოფისში, მდებარე მისამართზე: თბილისი, ჭაბუა ამირეჯიბის გზატკეცილი 6, საოფისე ფართი 3 გაიმართა ა(ა)იპ საქართველოს რაგბის კავშირის (საიდენტიფიკაციო №204874911) (შემდგომში, სრკ ან კავშირი) გამგეობის სხდომა (შემდგომში, სხდომა).

სხდომას ესწრებოდა გამგეობის 9 წევრი, ხოლო წარმოდგენილი იყო გამგეობის 2 წევრი. სრკ-ს წესდების შესაბამისად, სხდომა გამოცხადდა გადაწყვეტილებაუნარიანად.

**სხდომაზე დამსწრე და წარმოდგენილი გამგეობის წევრები:**

**1/** მერაბ ანთაძე (დაბადებული 04.08.1952 წ., პირადი № 01005001907);

2/ იოსებ ტყემალაძე (დაბადებული 25.12.1976 წ., პირადი № 01024009582);

3/ ნატალია კურტანიძე (დაბადებული 19.12.1976 წ., პირადი №01001004354);

4/ გაიოზ მონიავა (დაბადებული 04.03.1958  წ.,  პირადი №01009006606);

5/ აკაკი დავითულიანი (დაბადებული 01.06.1975 წ., პირადი № 12001031106);

6/ გელა ქობულაძე (დაბადებული 30.04.1986 წ., პირადი № 61006019618);

7/ გიორგი კობახიძე (დაბადებული 23.11.1953 წ., პირადი №01011021299);

8/ გოჩა მაჭავარიანი (დაბადებული 03.01.1964  წ., პირადი №01026000757);

9/ ალექსანდრე ხვედელიძე (დაბადებული 21.10.1965 წ., პირადი №01014002287);

10/ ია ხურცილავა (დაბადებული 23.03.1978 წ., პირადი № 01013002510), წარმოდგენილი ნატალია კურტანიძით პირადი (№01001004354);

11/ ზურაბ ზოიძე (დაბადებული 27.11.1969 წ. პირადი №01008006812), წარმოდგენილი მერაბ ანთაძით პირადი (№ 01005001907).

გამგეობის წევრი იოსებ ტყემალაძე გამგეობის სხდომას შემოუერთდა მე-2 საკითხის განხილვისას, შესაბამისად მას მონაწილეობა არ მიუღია დღის წესრიგის პირველი საკითხის განხილვისა და კენჭისყრის პროცესში. ია ხურცილავას წარმოადგენდა სხვა გამგეობის წევრი ნატალია კურტანიძე, ხოლო ზურაბ ზოიძეს წარმოადგენდა ასევე გამგეობის წევრი მერაბ ანთაძე.

**სხდომის მომწვევი:** კავშირის პრეზიდენტი, იოსებ ტყემალაძე

**სხდომის თავმჯდომარედ არჩეულ იქნა:** მერაბ ანთაძე

**სხდომის მდივანი:** ხატია შელია

**სხდომაზე დამსწრე სხვა პირები:** კავშირის ვიცე-პრეზიდენტები, ლაშა ხურციძე და თორნიკე გოგებაშვილი, საშეჯიბრო კომიტეტის თავმჯდომარე, ნიაზ მამრიკიშვილი, იურისტი, ედუარდ ნაჭყებია, მორაგბეთა კეთილდღეობის განვითარების მენეჯერი, ნოდარ ანდღულაძე და შპს „რაგბის ჟურნალისტთა ლიგა“-ს დირექტორი, ბესიკი ჯანგავაძე.

**სხდომამ განიხილა დღის წესრიგში შევამალი შემდეგი საკითხები:**

1. 15.08.2021 წლის რიგგარეშე საერთო კრების სამდივნოს (ხმის დამთვლელი კომისიის) სათადარიგო წევრების განსაზღვრა.
2. იურიდიული პირის დაფუძნების და მასში წილობრივი მონაწილეობის თაობაზე მსჯელობა.
3. საქართველოს რაგბის კავშირის ეგიდით ორგანიზებული კაცთა, ქალთა და ჭაბუკთა შეჯიბრებების ჩატარების შესახებ დებულებისა და მისი დანართების, ასევე რაგბის სათამაშო გარემოს სტანდარტის პროექტის განხილვა და დამტკიცება.
4. სანაკრებო წარმომადგენლების ვაქცინაციის საკითხზე მსჯელობა.
5. საქართველოს მორაგბეთა სტატუსისა და ტრანსფერის შესახებ დებულებაში ცვლილებების განხილვა და 2021-2022 სატრანსფერო დებულების დამტკიცება.
6. რაგბის კლუბები „დინამო“-ს და „ფირალები“-ს შუამდგომლობების განხილვა რეგიონალურ ჩემპიონატში დაშვებასთან დაკავშირებით.
7. დიდი 10, პირველი და რეგიონალური ლიგების 2021-2022 წლის შეჯიბრებებში მონაწილე კლუბების (გუნდების) საბაზისო დაფინანსების განაწილების წესის დამტკიცება.
8. კლუბი „ლოკომოტივი“-ს ახალ წესდების პროექტთან დაკავშირებული შენიშვნების განხილვა.

**სხდომამ გადაწყვიტა:**

**1.პირველ საკითხთან დაკავშირებით,** რომელიც შეეხებოდა15.08.2021 წლის რიგგარეშე საერთო კრების სამდივნოს (ხმის დამთვლელი კომისიის) სათადარიგო წევრების განსაზღვრას, გამგეობის წევრებმა ერთხმად გადაწყვიტეს:

**ა)** სრკ-ს 2021 წლის 15 აგვისტოს რიგგარეშე საერთო კრების სამდივნოს (ხმის დამთვლელი კომისიის) სათადარიგო წევრებად დაინიშნონ:

ანა მუმლაძე (პირადი ნომერი: 01017054297) და ალექსანდრე უჯმაჯურიძე (პირადი ნომერი:01011019100)

2. **მეორე საკითხთან დაკავშირებით, რომელიც შეეხებოდა** იურიდიული პირის დაფუძნების და მასში წილობრივი მონაწილეობის თაობაზე მსჯელობას, გამგეობის წევრებმა მოისმინეს ინფორმაცია შპს „ქართული რაგბის მომავალი“-ს დაფუძნებასთან, საქმიანობის საგანთან და წილობრივ მონაწილეობასთან დაკავშირებით. სხდომაზე მიწვეულმა სტუმარმა, შპს „რაგბის ჟურნალისტთა ლიგა“-ს დირექტორმა, ბესიკი ჯანგავაძემ, გამგეობის წევრებს გააცნო იდეა და გეგმა, რომელიც შეეხებოდა რაგბის კავშირის მონაწილეობით იურიდიული პირის დაფუძნებას. მან უპასუხა გამგეობის წევრების კითხვებს ასეთი იურიდიული პირის არსებობის საჭიროების შესახებ და დეტალურად აღწერა საქმიანობა, რომელსაც გაუძღვებოდა ორგანიზაცია, ასევე დასძინა, რომ თავად იქნებოდა სარაგბო ჟურნალის მთავარი რედაქტორი. გამგეობის წევრებმა მოიწონეს იდეა, მისი განხორციელების გეგმა და ერთხმად მიიღეს შემდეგი გადაწყვეტილება:

ა) საქართველოს რაგბის კავშირის წესდების შესაბამისად თანხმობა მიეცეს და დამტკიცდეს კავშირის პრეზიდენტის გადაწყვეტილება (ინიციატივა) შპს „ქართული რაგბის მომავალი“-ს დაფუძნებასთან და საქართველოს რაგბის კავშირის მასში მონაწილეობასთან დაკავშირებით შემდეგი არსებითი პირობებით:

1. იურიდიული პირის სამართლებრივი ფორმა და სახელწოდება: შპს „„ქართული რაგბის მომავალი“;
2. წილობრივი მონაწილეობა:

* ა(ა)იპ საქართველოს რაგბის კავშირი (ს/კ 204874911) – 34 %
* შპს რაგბის ჟურნალისტთა ლიგა (ს/კ404618507) – 33 %
* შპს მომავალი საქართველო (ს/კ 418472156) – 33 %

1. საქმიანობის საგანი:

* პერიოდული სარაგბო ჟურნალ Rugby World Georgia - ს გამოცემა;
* ჟურნალ Rugby World Georgia - ს ვებ-გვერდის შექმნა და ყოველდღიურ რეჟიმში ინფორმაციის განთავსება;
* ჟურნალ Rugby World Georgia - ს გვერდების შექმნა და ინფორმაციის გავრცელება სოციალურ ქსელებში;
* დივერსიფიკაციის წესით ნებისმიერი სხვა საქმიანობის განხორციელება, როგორც საქართველოში, ასევე სხვა ქვეყნებში, რომელიც არ არის აკრძალული ამ ქვეყნების კანონმდებლობით.

1. დირექტორი: დავით სამსონიძე (პირადი ნომერი: 59001004991)

ბ) მიეცეს უფლება საქართველოს რაგბის კავშირის პრეზიდენტს მოახდინოს აღნიშნული იურიდიული პირის დაფუძნებასთან და საქმიანობასთან დაკავშირებით ნებისმიერი მოქმედების განხორციელება და ღონისძიების გატარება.

**3. მესამე საკითხთან დაკავშირებით, რომელიც შეეხებოდა** საქართველოს რაგბის კავშირის ეგიდით ორგანიზებული კაცთა, ქალთა და ჭაბუკთა შეჯიბრებების ჩატარების შესახებ დებულებისა და მისი დანართების, ასევე რაგბის სათამაშო გარემოს სტანდარტის პროექტის განხილვასა და დამტკიცებას, გამგეობის წევრებმა მოისმინეს პროექტის ირგვლივ კავშირის ვიცე-პრეზიდენტის, ლაშა ხურციძის მიერ მიწოდებული ინფორმაცია, ასევე საშეჯიბრო კომიტეტის თავმჯდომარის მოხსენება დებულებაში და მის დანართებში ასახული მნიშვნელოვანი ნორმების შესახებ. წარმოდგენილი პროექტით აღნიშნული დებულება ვრცელდება 2021-2022 წლის საქართველოს რაგბის კავშირის ეგიდით ორგანიზებულ კაცთა, ქალთა და ჭაბუკთა შეჯიბრებებზე. საქართველოს რაგბის კავშირის ეგიდით ორგანიზებული 2021-2022 წლის კაცთა, ქალთა და ჭაბუკთა სათამაშო სეზონი ვადები განისაზღვრება 2021 წლის სექტემბრიდან - 2022 წლის მაისის ჩათვლით, თუმცა ქვეყანაში შექმნილი პანდემიური სიტუაციის გათვალისწინებით აღნიშნული ვადები შესაძლოა შეიცვალოს სრკ-ს საშეჯიბრო კომიტეტის თავმჯდომარის გადაწყვეტილებით. საშეჯიბრო კომიტეტის თავმჯდომარემ გამგეობის წევრების ყურადღება გაამახვილა რამოდენიმე საკითხზე. კერძოდ, იგი შეეხო დებულების პროექტის მ-5 მუხლს, რომელიც ითვალისწინებს კონკრეტული ლიგების მოთამაშეთა სავალდებულო დაზღვევას. გამგეობის წევრებმა აღნიშნეს, რომ მნიშვნელოვანია მოთამაშეთა ჯანმრთელობის უზრუნველყოფა, ხოლო ის ლიგები, რომლებშიც ამ ეტაპზე არ იქნება მოთხოვნილი მორაგბეთა სავალდებულო დაზღვევა ფინანსური არგუმენტის გათვალისწინებით, მათ მაინც უნდა გაეწიოთ მოთამაშეთა დაზღვევის რეკომენდაცია. ამასთანავე, გამგეობის წევრებმა აღნიშნეს, რომ აუცილებელია დაზღვეული იყოს ყველა მოთამაშე, რომელიც შეიყვანება დიდი-10-ს ლიგის სათამაშო განაცხადში. მოთამაშეები, რომლებიც მიიღებენ მონაწილეობას დიდი-10 -ს გათამაშებაში სავალდებულო წესით უნდა იყვნენ დაზღვეულები, რაც შეეხება ესპუართა და პირცველ ლიგებს, მიუხედევად იმისა, რომ მათი დაზღვევა არ არის სავალდებულო მოთხოვნა, თუმცა სასურველია ისინიც იყვნენ დაზღვეულები. საშეჯიბრო კომიტეტის თავმჯდომარემ ყურადღება გაამახვილა ასევე დებულების მე-5 დანართზე და აღნიშნა, რომ საჭიროა დუბლიორთა ლიგაში გუნდებს მიეცეთ 10 მოთამაშის შეცვლის უფლება, რასაც ერთხმად დაეთანხა გამგეობის ყველა წევრი. კავშირის ვიცე-პრეზიდენტმა, ლაშა ხურციძემ გამგეობის წევრებს მიაწოდა ინფორმაცია ასევე კავშირის იმ სასარგებლო გადაწყვეტილებების შესახებ, რომლებიც შეეხება მოთამაშეთა ჯანმრთელობაზე ზრუნვას. კერძოდ, მან აღნიშნა, რომ ყოველ თამაშზე კავშირი უზრუნველყოფს სასწრაფო დახმარების მანქანების ადგილზე მიყვანას და მოთამაშეებს აღმოუჩენენ მყისიერ სამედიცინო დახმარებას. გამგეობის წევრმა, ნატალია კურტანიძემ კი, აღნიშნა, რომ მისი აზრით აუცილებელია ამხანაგური თამაშების კავშირის მხრიდან სანქცირებაც, იმისათვის რომ თავიდან აცილებული იქნას არაორგანიზებულობასთან დაკავშირებული უსიამოვნო ინციდენტები. მისი ეს მოსაზრება გაიზიარეს სხდომაზე დამსწრე სხვა პირებმაც და აღნიშნეს, რომ სასურველია ამ საკითხის ახლო მომავალში განხილვა და ამხანაგური მატჩების მომზადების გაიდლაინის შემუშავება. გამგეობის წევრებმა კენჭი უყარეს წარმოდგენილი დებულების პროექტს, მის დანართებს, ასევე რაგბის სათამაშო გარემოს სტანდარტს და ერთხმად გადაწყვიტეს:

ა) დამტკიცდეს წარმოდგენილი სახით საქართველოს რაგბის კავშირის ეგიდით ორგანიზებული კაცთა, ქალთა და ჭაბუკთა შეჯიბრებების ჩატარების შესახებ დებულება 2021-2022 წლის სეზონისათვის და მისი დანართები: დანართი #1 - გუნდის განაცხადის ფორმა; დანართი #2 - შეჯიბრში მონაწილება; დანართი #3 - საქართველოს ჩემპიონატი (“დიდი-10”-ის ლიგა); დანართი #4 \_ საქართველოს ჩემპიონატი (პირველი ლიგა); დანართი #5 \_ დუბლიორთა (“ესპუართა”) ლიგა; დანართი #6 \_ “რეგიონალური” II ლიგა; დანართი #7 \_ შვიდკაცა რაგბის ლიგა; დანართი #8 - საქართველოს ჩემპიონატი (ჭაბუკთა “ა” ლიგა); დანართი #9 - საქართველოს ჩემპიონატი (ჭაბუკთა ~ბ~ ლიგა); დანართი #10- რაგბის სათამაშო გარემოს სტანდარტი დიდი-10-ის და პირველი ლიგის კლუბებისთვის (გუნდისთვის); დანართი #11 - რაგბის სათამაშო გარემოს სტანდარტი.

**4.მეოთხე საკითხთან დაკავშირებით, რომელიც შეეხებოდა** სანაკრებო წარმომადგენლების ვაქცინაციის საკითხზე მსჯელობას, გამგეობის წევრებმა ისაუბრეს რთული პანდემიური მდგომარეობით გამოწვეული საფრთხეების შესახებ, მით უფრო შეჯიბრებებში მონაწილე სანაკრებო გუნდებთან და მათ სტაფთან მიმართებაში და კიდევ ერთხელ გაამახვილეს ყურადღება ვაქცინაციის აუცილებლობაზე. მიუხედევად იმისა, რომ კანონი არ ავალდებულებს ადამიანებს გაიკეთონ აცრა, მათ აღნიშნეს, რომ აუცილებელია რაგბის კავშირის ეროვნულ ნაკრებებთან ისევე, როგორც რაგბის კლუბებთან მუდმივად საუბარი და მათთვის ვაქცინაციის სასიცოცხლო საჭიროების განმარტება. სხდომაზე დამსწრე მორაგბეთა კეთილდღეობის განვითარების მენეჯერმა, ნოდარ ანდღულაძემ გამგეობას გააცნო ინფორმაცია ახალი კოვიდ რეგულაციებთან დაკავშირებით, რომელიც მისთვის ცნობილი გახდა სხდომის გამართვის დღეს, ამიტომ მან დასძინა, რომ ვერ მოასწრო ახალი შიდა რეგულაციების პროექტის შემუშავება. გამგეობის წევრებმა მას დაავალეს ახალი კოვიდ რეგულაციების საკითხის დამუშავება და შემდეგ გამგეობის სხდომაზე განსახილველად წარმოდგენა.

**5.მეხუთე საკითხთან დაკავშირებით, რომელიც შეეხებოდა** საქართველოს მორაგბეთა სტატუსისა და ტრანსფერის შესახებ დებულებაში ცვლილებების განხილვასა და 2021-2022 დებულების დამტკიცებას, გამგეობის წევრებმა მოისმინეს კავშირის ვიცე-პრეზიდენტის, ლაშა ხურციძის განმარტებები დებულებაში ასახული ცვლილებების შესახებ, ასევე საშეჯიბრო კომიტეტის თავმჯდომარის ინფორმაცია სატრანსფერო ფანჯრების შესახებ. მან ისაუბრა სატრანსფერო პერიოდში ფრანშიზის მათამაშეთა საშეჯიბრო განაცხადში დარეგისტრირების უფლების შესახებ, რა დროსაც კლუბებს შეეძლებათ განაცხადში შეიყვანონ არაუმეტეს 4 ფრანშიზის მოთამაშისა. ამასთან. კაცთა ყველა ლიგაში იქნება შესაძლებელი ამ რაოდენობის ფრანშიზის მოთამაშეთა დამატება. საკითხის განხილვისას გამგეობის წევრებმა დააფიქსირეს განსხავებული მოსაზრებები ფრანშიზის მოთამაშეთა რაოდენობასთან დაკავშირებით, რომელთა განაცხადში შეყვანის უფლება მიეცემათ კლუბებს. ალექსანდრე ხვედელიძის აზრით, ასეთ მოთამაშეთა რაოდენობა არ უნდა აღემატებოდეს 3, ხოლო გოჩა მაჭავარიანი მიიჩნევდა, რომ საერთოდ არ უნდა არსებობდეს რაოდენობრივი შეზღუდვა. ჯამში, გამგეობის წევრებმა მოიწონეს წარმოდგენილი საქართველოს მორაგბეთა სტატუსისა და ტრანსფერის შესახებ 2021-2022 დებულების პროექტი და კენჭისყრის შედეგად უმრავლესობით მიიღეს გადაწყვეტილება:

ა) დამტკიცდეს საქართველოს მორაგბეთა სტატუსისა და ტრანსფერის შესახებ 2021-2022 დებულება წარმოდგენილი სახით;

ბ) გამგეობის წევრმა, გელა ქობულაძემ თავი შეიკავა კენჭისყრაში მონაწილეობის მიღებისაგან.

გ) გამგეობის ორმა წევრმა, გოჩა მაჭავარიანმა და ალექსანდრე ხვედელიძემ, აღნიშნეს, რომ მხარს უჭერენ წარმოდგენილი დებულების დამტკიცებას კლუბის მიერ განაცხადში შესაყვანი ფრანშიზის მოთამაშეების რაოდენობასთან დაკავშირებით არსებული დათქმის გარეშე.

**6.მეექვსე საკითხთან დაკავშირებით, რომელიც შეეხებოდა** რაგბის კლუბები „დინამო“-ს და „ფირალები“-ს შუამდგომლობების განხილვას რეგიონალურ ჩემპიონატში დაშვებასთან დაკავშირებით, გამგეობის წევრები გაეცნენ კლუბების შუამდგომლობებს, რომლებითან ისინი სთხოვდნენ კავშირის გამგეობასა და პრეზიდენტს მათთვის მიეცათ უფლება მონაწილეობა მიეღოთ 2021-2022 წლის რეგიონალურ ჩემპიონატში. არგუმენტად იმისა, რომ საშეჯიბრო კომიტეტში მათ დროულად არ წარადგინეს განცხადება, ისინი ასახელებდნენ ფინანსურ პრობლემებს, ხოლო კლუბი „ფირალები“ დამატებით უთითებდა მორაგბეებით გუნდის შევსების ორგანიზაციულ საკითხზეც. კავშირის პრეზიდენტმა განაცხადა, რომ გამომდინარე იქედან, რომ დაფინანსების საკითხი გადაწყდა ბოლო მომენტში და კლუბებს არ ჰქონდათ ინფორმაცია დაფინანსების ოდენობასთან დაკავშირებით, მათ ვერ მოახდინეს დროული რეაგირება და დააგვიანეს რეგისტრაცია. ამის გათვალისწინებით, მათ შეიძლება მიეცეთ რეგიონალურ ჩემპიონატში რეგისტრაციის საშუალება. გამგეობის წევრებმა კენჭი უყარეს ერთდოულად ორივე კლუბის შუამდგომლობას და უმრავლესობით 1 წევრის (აკაკი დავითულიანი) წინააღმდეგ, რომელმაც მიიჩნია, რომ დასახელებული არგუმენტები არ შეიძლება ჩაითვალოს განაცხადის დროულად შეტანის ხელისშემშლელ გარემოებად, გადაწყვიტეს:

ა) მიეცეს უფლება რაგბის კლუბ „დინამო“-ს და რაგბის კლუბ „ფირალები“-ს მიიღონ მონაწილეობა 2021-2022 წლის რეგიონალურ ჩემპიონატში და ამ მიზნით გაატარონ ყველა აუცილებელი ღონისძიება.

**7.მეშვიდე საკითხთან დაკავშირებით, რომელიც შეეხებოდა** დიდი 10, პირველი და რეგიონალური ლიგების 2021-2022 წლის შეჯიბრებებში მონაწილე კლუბების (გუნდების) საბაზისო დაფინანსების განაწილების წესის დამტკიცებას, გამგეობის წევრებმა ერთხმად მიიღეს შემდეგი გადაწყვეტილება:

ა) დამტკიცდეს დიდი 10, პირველი და რეგიონალური ლიგების 2021-2022 წლის შეჯიბრებებში მონაწილე კლუბების (გუნდების) საბაზისო დაფინანსების განაწილების წესი წარმოდგენილი სახით.

ბ) ამ წესის მიხედვით 2021-2022 წლის სეზონზე ლიგებზე გადასანალიწებელი თანხის, რომლის გადახდაც მოხდება სახელმწიფო ბიუჯეტიდან მიღებული დაფინანსების თანხიდან, ოდენობაა:

* დიდი-10-ის ლიგაში მონაწილე 10 კლუბი (გუნდი) საბაზისო დაფინანსებას მიიღებს 800 000 (რვაასი ათასი) ლარს თოთოეულ კლუბზე (გუნდზე);
* I ლიგაში მონაწილე 10 კლუბი (გუნდი) საბაზისო დაფინანსებას მიიღებს 200 000 (ორასი ათასი) ლარს თოთოეულ კლუბზე (გუნდზე);
* რეგიონალურ ლიგაში მონაწილე თითოეული კლუბი (გუნდი) საბაზისო დაფინანსებას მიიღებს 20 000 (ოცი ათასი) ლარის ოდენობით.

**8.მერვე საკითხთან დაკავშირებით, რომელიც შეეხებოდა** კლუბი „ლოკომოტივი“-ს ახალ წესდების პროექტთან დაკავშირებული შენიშვნების განხილვას, კავშირის ვიცე-პრეზიდენტმა ლაშა ხურციძემ, გამგეობის წევრებს გააცნო კლუბი „ლოკომოტივი“-ს მოსაზრებები წესდების პროექტთან დაკავშირებით. გამგების წევრების მიერ გაზიარებული იქნა კლუბის შენიშვნები წესდების პროექტის მე-9 მუხლის მე-6 პუნქტთან და მე-11 მუხლის 1-ელ პუნქტთან დაკავშირებით. ამასთან, გამგეობის წევრებმა აღნიშნეს, რომ მისასალმებელი და სამაგალითოა კლუბის ასეთი ჩართულობა წესდების პროექტის განხილვაში.

სხდომის თავმჯდობარე: მერაბ ანთაძე